На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на ванредној седници одржаној 31.10.2016. године, донело је

**У П У Т С Т В О**

**о начину задуживања и раздуживања рачунополагача бифеа затвореног типа и утврђивање цена угоститељских услуга**

 **I УВОД**

 Право на коришћење угоститељских услуга без надоканде имају: градоначелник, заменик градоначелника, председник Скупштине града, заменик председника Скупштине, начелник Градске управе и заменик начелника Градске управе, чланови комисије и радних тела Скупштине града Врања и Градског већа града Врања, када су на рад.

 Запослени, постављена и остала изабрана лица могу да користе угоститељске услуге према ценовнику услуга.

 **II ЗАДУЖЕЊЕ И РАЗДУЖЕЊЕ РАЧУНОПОЛАГАЧА**

1.Рачунополагач бифеа у Градској управи града Врања је Бобан Станковић (у даљем тексту: рачунополагач).

 2. Рачунополагач се задужује намирницима од стране начелника Службе за заједничке послове.

 3. Раздужење за угоститељске услуге од стране запослених, рачунополагач правда путем наплаћених новчаних средстава.

 4. Раздужење градоначелника, заменика градоначелника, председника Скупштине града, заменика председника Скупштине града, начелника Градске управе и заменика начелника Градске управе правдају секретарице путем исечка из касе , својим потписом.

 5. Секретар Скупштине града раздужује рачунополагача за услуге које користе чланови радног тела и савета Скупштине града.

 6. Секретар Градског већа раздужује рачунополагача за услуге које користе чланови радног тела и комисија Градског већа.

 7. Шеф одсека за протокола градоначелника и заменика градоначелника Града раздужује рачунополагача за коришћење угоститељских услуга од стране пословних пријатеља градоначелника, заменика градоначелника, помоћника градоначелника, председника и заменика председника Скупштине града.

 8. Шеф одсека за протокол раздужује рачунополагача за коришћење угоститељских услуга на пословним састанцима градоначелника, заменика градоначелника, помоћника градоначелника, председника и заменика председника Скупштине града у свим градским салама, као и за све манифестације које се у име града организују и одржавају ван зграде Скупштине града.

 9. Раздуживање рачунополагача за коришћење угоститељских услуга – коктела (алкохолних, безалкохолних пића и атиписана), уз контролу магационера Стојана Стаменковића, остатак одлаже у кабинет градоначелника, код шефа Одсека за протокол, Зорана Спасића.

 10. Секретар Градског већа за коришћење угоститељских услуга на седници Градског већа раздужује рачунополагача исечком из касе.

 **III НОРМАТИВ РАЗДУЖЕЊА НАМИРНИЦА**

 Рачунополагач се раздужује на следећи начин:

 -од 1 кг. кафе са 110 шољица кафе,

 -од 1кг. Какаоа са 100 шољица какаоа,

 -од 1 кесице нес кафе са једном великом шољом нес-кафе,

 -од 2 литра киселе воде и сока са 10 чаша од 2 дц,

 -од 1,5 литара обичне воде, киселе воде и сока са 7 чаша од 2 дц.

 -од 1 литра густог и бистрог сока са 4,5 чаше од 2дц.

 -од 1 кутије чаја са 20 шоља чаја,

 -од 1 кг ратлука са 50 комада ратулука, и

 -од једног лимуна са 4 кришке,1 килограм 6 лимуна.

 **IV ЦЕНОВНИК НАМИРНИЦА У БИФЕУ**

* једна шољица кафе 10,00 динара
* једна шољица какао 15,00 динара
* једна шоља н ес-кафе велика 35,00 динара
* једна шоља топле чоколаде 40,00 динара
* једна шоља капућина 40,00 динара
* једна чаша обичне воде 10,00 динара
* једна чаша киселе воде 10,00 динара
* једна чаша газираног сока 15,00 динара
* једна чаша густог-бистрог сока 45,00 динара
* кисела вода од 0,500 л 37,00 динара
* кисела вода од 0,250 л 37,00 динара
* еко вода од 0,500 л 37,00 динара
* еко вода од 0,330 л 37,00 динара
* роса вода 0,500 л 37,00 динара
* роса вода 0,330 л 37,00 дианра
* сок од 0,500 л 45,00 динара
* једна шоља чаја 10,00 динара
* млеко за кафу 12,00 динара
* чоколаде мале 1 комад 12,00 динара
* један комад ратлука 10,00 динара
* једна пластична чаша 3,00 динара
* један лимун 24,00 динара
* једна кесица меда 20,00 динара

 **V КОМИСИЈА ЗА РАСХОДОВАЊЕ ИНВЕНТАРА**

 Образује се Комисија за расходовање материјала у саставу:

1. Зоран Спасић, председник Комисије,
2. Стојан Богдановић, члан
3. Стојан Стаменковић, члан

Комисија има задатак да инвентар и робу која није за употребу попише и

предложи расходовање, о чему сачињава записник.

 Записник доставља Секретаријату за финансије и привреду.

 **VI ЗАДУЖЕЊЕ ИРАЗДУЖЕЊЕ ПОТРОШНОГ МАТЕРИЈАЛА**

 Потрошним материјалом рачунополагача задужује шеф Одсека за протокол према утврђеном нормативу, а имајући у виду потребе бифеа.

 У потрошни материјал спадају:

* салвете, обруси, сапуни, прашак за прање, течност за судове, вим течни, оштри сунђер, трулекс крпа, жица за рибање посуђа, стољнаци,
* шећер у кесици, обични шећер, пластичне кашичице за кафу и чај и чачкалице паковане и
* тоалетни папир.

Са упутством упознати рачунополагача који је дужан да реализује ово

упутство. Такође са упутством упознати и Секретаријат за финансије и привреду.

За праћење извршења овог упуства задужује се начелник Службе за заједничке послове и Секретаријат за финансије и привреду.

Упутство ступа на снагу 01. новембра 2016. године.

Ступањем на снагу овог Упутства престаје да важи Упуство бро031-46/2012-18 од 12.07.2012. године.

**ГРАДСКО ВЕЋЕ ГРАДА ВРАЊА,**

 **дана: 31.10.2016.године, број: 06-180/2016-04**

**ПРЕДСЕДНИК**

 **ГРАДСКОГ ВЕЋА**

 **др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

 **ГРАДСКОГ ВЕЋА,**

 **Јелена Пејковић**

На основу члана 61. Пословника Градског већа (Службени гласник бр. 20/2016) , Градско веће на ванредној седници одржаној дана 31.10.2016. године, донело је:

**УПУТСТВО**

**О ОДРЕЂИВАЊУ ЛИМИТА НОВЧАНИХ СРЕДСТАВА ЗА КОРИШЋЕЊЕ**

**СЛУЖБЕНИХ МОБИЛНИХ ТЕЛЕФОНА ОРГАНА ГРАДА И**

**ОРГАНА ГРАДСКЕ УПРАВЕ**

**Члан 1.**

 Овим Упутством одређује се месечни лимит новчаних средстава за коришћење службених мобилних телефона органа града Врања и органа Градске управе и начин надокнаде прекораченог лимита, и то:

1.Градоначелник града Врања........................................................ 3.500,00 динара

2. Заменик градоначлника, председник Скупштине Града,

 начелник Секретаријата за финансије и привреду, начелник

 Градске управе, шеф кабинета градоначелника..........................2.500,00 динара

3.Градски јавни правобранилац, Начелник Секретаријата за

 инспекцијске послове и заштиту животне средине, начелник

службе за јавне набавке ................................................................. 2.000,00 динара

4 Чланови Градског већа .................................................................1.500,00 динара

5.Заменик председника Скупштине, помоћници градоначелника

Заменик начелника Градске управе, запослени у Служби за јавне

 набавке, возачи, директори јавних установа и директори ЈП

„Дирекција за развој и изградњу града Врања“, ЈП „Завод за

Урбанизам“ и ЈП „Скијалиште Бесна Кобила“..................................1.000,00 динара

6.Секретар Скупштине града, заменик секретара Скупштине,

Служба Градског већа........................................................................500,00 динара

**Члан 2.**

Запосленима из члана 1 овог Упутства, уколико по истеку месеца буду прекорачили утврђени дозвољени лимит новчаних средстава, биће одбијена разлика између дозвољеног и прекораченог износа приликом исплате.

**Члан 3.**

Запослени могу користити сервис Тарифни додатак у оквиру Бизнет тарифног система у делу који се односи на набавку мобилниг телефона у личне сврхе, с тим да ће разлику за телефонску претплату од одбијеног лимита до износа за одобрени тарифни пакет измиривати сами.

**Члан 4.**

За спровођење овог Упутства задужен је начелник Секретаријата за финансије и привреду и за све неправилности одоговара начелнику Градске управе.

**Члан 5**

Секретаријат за финансије и привреду у обавези је да месечно, најкасније до 3. у месецу, за претходни месец доставља Извештај у писаној форми о висини утрошених средстава за коришћење службених мобилних телефона, појединачно за сваког корисника.

Извештај из става 1. овог члана доставља се Градоначелнику града Врања и начелнику Градске управе.

**Члан 6.**

Упутство ступа на снагу даном доношења, а примењиваће се од 01.11.2016. године.

Ступањем на снагу овог Упутства престаје да важи Упутство о одређивању лимита новчаних средстава за коришћење службених мобилних телефона органа града и органа Градске управе бр. 40-61/2013-05 од 28.03.2013. године.

**Члан 7.**

Са садржином Упутства упознати све кориснике службених мобилних телефона и Секретаријат за финансије и привреду.

**ГРАДСКО ВЕЋЕ ГРАДА ВРАЊА,**

 **дана: 31.10.2016.године, број: 06-180/2016-04**

**ПРЕДСЕДНИК**

 **ГРАДСКОГ ВЕЋА**

 **др Слободан Миленковић,с.р.**

**ТАЧНОСТ ПРЕПИСА ОВЕРАВА: СЕКРЕТАР**

 **ГРАДСКОГ ВЕЋА,**

 **Јелена Пејковић**